stanford-oval/wikipedia huggingface dataset:
אסטרסונד (כדורגל)

אסטרסונד (באנגלית: Östersunds Fotbollsklubb, הידוע בכינויו Östersunds FK ,Östersund ÖFK, או, ÖFK, הוא מועדון כדורגל שוודי מהעיר אסטרסונד. המועדון הוקם בשנת 1996 לאחר מיזוגם של מסבר מועדונים מהעיר אסטרסונד.
היסטוריה

המועדון הוקם בשנת 1996 כאשר שלושת המועדונים המקומיים Ope IF, IFK Östersund ו-Östersund / Torvalla FF התמזגו, במטרה ליצור מועדון אשר יבסס עצמו בליגות הבכירות בשוודיה. ב-1997, הצטרף למיזוג גם מועדון IF המקומי. בשנת 2000 אוחד מועדון חמישי למיזוג כאשר Fältjägarnas IF הצטרף גם הוא.
במהלך שנות ה-2000 החל המועדון לשתף פעולה עם המועדון האנגלי סוונסי סיטי, והאחרונה אף הגיעה לשחק מול אסטרסונד למשחק הפתיחה של האצטדיון המקומי.
ב-2011 חתם במועדון המאמן שחקן העבר האנגלי גרהאם פוטר ובאמצעות מספר החתמות מוצלחות, הצליח המועדון לטפס בהדרכתו מהליגה הרביעית אל הליגה השלישית ובעונה שלאחר מכן לטפס גם לליגת המשנה. בעונה הראשונה בליגת המשנה, סיימה הקבוצה במקום העשירי.
בינואר 2014 הודיע המועדון כי חתם על עסקה בשווי חצי מיליארד קרונות עם ממשלת לוב על מנת שיפתח ויחנך 250 כדורגלנים לובים צעירים מדי שנה, למעט השנה הראשונה בה היו צריכים לעשות זאת עם 60 צעירים. העסקה הייתה צפויה להעלות את הרווחים השנתיים של המועדון ביותר מ-50%, אולם העסקה מעולם לא התממשה מסיבות שאינן ברורות.
ב-27 באוקטובר 2015 עלה המועדון לראשונה בתולדותיו לליגת העל השוודית. בעונה הראשונה סיימה הקבוצה במקום השמיני.
בשנת 2017 זכתה הקבוצה לראשונה בתולדותיה בגביע השוודי לאחר שגברה במשחק הגמר 1–4 על נורשפין, ובכך גם העפילה הקבוצה לראשונה בתולדותיה למוקדמות הליגה האירופית. בסיבוב המוקדמות השני הפתיעה הקבוצה כשהדיחה את גלאטסאריי הטורקית לאחר ניצחון 1–3 בסיכום שני המשחקים. לאחר מכן הדיחה הקבוצה את פולה אש מלוקסמבורג, ובשלב הפלייאוף הדיחה את פאוק סלוניקי והעפילה לשלב הבתים. לאחר שהפסידה רק משחק אחד בשלב הבתים, סיימה הקבוצה במקום השני, לאחר אתלטיק בילבאו וכשהיא מקדימה את הרטה ברלין ואת זוריה לוהנסק האוקראינית ובכך הפך למועדון השוודי הראשון שמעפיל משלב הבתים במפעל זה. בשלב 32 האחרונות הוגרלה הקבוצה לשחק מול ארסנל מהפרמייר ליג אותה הצליחה לנצח 1–2 באצטדיון האמירויות אולם הודחה לאחר שהפסידה בשוודיה 0-3.
באפריל 2018 נעצר יו"ר המועדון, דניאל קינברג, בחשד להעלמות מס בחסות המועדון.
תארים

אליפות הליגה השוודית השלישית: 2012
אליפות הליגה השוודית הרביעית: 2011
הגביע השוודי: 2016/2017
הערות שוליים

↑  McRae, Donald (2018-02-12). "Graham Potter: 'I've shown there's another path for English managers'". The Guardian (באנגלית בריטית). ISSN 0261-3077. נבדק ב-2020-09-29.
↑  FotbollZ.se - ÖFK Tillbaka blick, www.fotbollz.se
↑  Superettanklubben får en halv miljard, Aftonbladet (בשוודית)
↑  Sjölund, Fredrik; fredrik.sjolund@sr.se. "Libyen-samarbete skjuts upp ytterligare". Sveriges Radio (בשוודית). נבדק ב-2020-09-29.
↑  Östersunds FK allsvenskt för första gången, SVT Sport, ‏27 באוקטובר 2015 (בשוודית)
↑  How Graham Potter transformed Ostersund and inspired Sweden's north, The Independent, ‏14 בפברואר 2018 (באנגלית)
↑  Kindberg inte längre anhållen, Östersunds FK (ב־)
| --- | --- |
בקרת זהויות :  VIAF: 308301505   WorldCat (עם VIAF): 308301505
אפוריה

אַפּוׂרִיָה (מיוונית: ἀπορία) הוא מצב של בלבול ומבוכה הנובע מסתירות בטיעונים לוגיים. המונח מאפיין את סיומם של הדיאלוגים המוקדמים של אפלטון.
משמעות המילה ביוונית היא בלבול, חוסר מוצא. בפילוסופיה יוונית משתמשים במושג כדי לתאר את המבוכה שחשו בני שיחו של סוקרטס כאשר הביא אותם לסתירה. הוגים כמו דרידה, הגל והיידגר השתמשו במונח כדי לתאר מצב שבו אין פתרון לבעיה או שאלה פילוסופית.
המילה נשאבת משתי דמויות במיתולוגיה היוונית, פורוס, ופניה. פניה שהיא הייצוג של העוני והחוסר, מחליטה לעבר את עצמה עם פורוס שהוא העושר והשפע. השילוב של השניים יוצר פריון, וכך המילה אפוריה אינה באה כדי להביא לייאוש, אלא כדי לאתגר ולמצוא פתרונות אחרים.
פילוסופיה

השימוש באפוריה מוכר מהדיאלוגים של אפלטון, בעיקר מהמוקדמים שבהם. בדיאלוגים, אנשי השיחה (מצביאים, סופיסטים, רטוריקנים וכדומה) פותחים את הדיון בהגדרה שלהם. סוקרטס מתחיל לשאול שאלות ולתת דוגמאות נגדיות. הוא לא טוען ישירות נגד ההגדרה, אלא מנסה להבינה עד הסוף. בתהליך הזה הוא חושף את הפגמים מאחורי ההגדרות, ובכך מערער את ביטחונם של אנשי שיחו. לתהליך הזה קוראים השיטה הסוקרטית, על שמו. סוקרטס טוען כי הוא עצמו חש באפוריה והוא גורם לבני שיחו לחוש בה גם כן. רק אחרי שמגיעים לאפוריה יכולים להתחיל לבנות שיטה פילוסופית אמיתית. אפוריה משמשת ככלי רטורי, ולא רק פילוסופי.
אריסטו טוען שבמקום להתחיל את הידע שלנו מהעולם ומתפיסתו השכלית, עלינו להתחיל לנסות לענות על השאלות שלא הצלחנו לענות עליהן. עלינו להתחיל באפוריה. חלק בטא של ספרו מטפיזיקה הוא סדרה של שאלות הנובעות מאפוריה, ומשם מתחיל השיח הפילוסופי.
דרידה הגדיר את האפוריה כמצב של חוסר מוצא, סתירה פנימית בטקסט. אבל הוא טוען שלמרות זאת, מצב זה עדיף על כל פישוט שגוי של המציאות.
ראו גם

פילוסופיה יוונית
אלנכוס
דיאלוג אפלטוני
הערות שוליים

↑  שמואל שקולניקוב ואלעזר וינריב. פילוסופיה יוונית. תל אביב: האוניברסיטה הפתוחה תשנ"ז 1997-תשס"א 2001 כרך ב
↑  אריסטו, המטפיזיקה;תרגם מיוונית ח"י רות ; עיבד ש' שקולניקוב, ירושלים: הוצאת ספרים ע"ש י"ל מאגנס, תשנ"ח
↑  שמואל שקולניקוב ואלעזר וינריב. פילוסופיה יוונית. תל אביב: האוניברסיטה הפתוחה תשנ"ז 1997-תשס"א 2001 כרך ג.
↑  Hassan mohamed Gziel. Four Jacobean plays examined in terms of Derridian Aporia and the Dialogic concept of Mikhail Bakhtin. PH. D ThesisBar Ilan University Ramat Gan. 1998 p. 2
| --- | --- |
בקרת זהויות :  LCCN: sh2003001706
אנה דוסון

| --- | --- |
אין תמונה חופשית
 לידה:  27 ביולי 1937 (בת 87) בולטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1965 
 מקום לימודים:  בית הספר למחול אלמהרסט 
 פרופיל ב-IMDb
 
אנה דוסון (באנגלית: Anna Dawson; נולדה ב-27 ביולי 1937) היא שחקנית וזמרת אנגלייה.
ביוגרפיה

דוסון נולדה בבולטון שבלנקשייר, אנגליה. בילדותה שהתה בחלק מהזמן בטנגניקה, שם עבד אביה. היא למדה בבית הספר לבלט "אלמהרסט". אחרי שלמדה משחק ב-Central School of Speech and Drama, החלה להופיע עם להקות תיאטרון רפרטוארי.
דוסון כיכבה במספר מחזות זמר בתיאטראות וסט אנד. היא השתתפה בסדרות טלוויזיה בהן, "Dixon of Dock Green" ו"המופע של בני היל". דוסון גילמה את ויולט, אחותה של הייסינת' באקט, בעונה האחרונה של הסיטקום "מה יגידו השכנים?", אבל הופיעה רק בארבעה פרקים.
דוסון נשואה לג'ון באולטר, הסולן של "Black and White Minstrel Show".
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1964–1966 |  | Dixon of Dock Green | מרי קרופורד |  |
| 1965 | אמא אווזה | Mother Goose | בתו של אדון האחוזה | סרט טלוויזיה |
| 1971 |  | Slapstick and Old Lace | תפקידים שונים | סדרת טלוויזיה |
| 1971 |  | Brian Rix presents: Reluctant Heroes | פני ריימונד |  |
| 1973 |  | Z-Cars | שילה קלאווס | בפרק "Domestic" |
| 1975–1977 | לארי גרייסון | Larry Grayson | תפקידים שונים | סדרת טלוויזיה |
| 1975–1989 | המופע של בני היל | The Benny Hill Show | תפקידים שונים | סדרת טלוויזיה |
| 1976–1978 & 1980 |  | What's on Next? | תפקידים שונים | סדרת טלוויזיה |
| 1977 |  | Hi Summer! | תפקידים שונים | סדרת טלוויזיה |
| 1977 | לארי גרייסון | Larry Grayson | באבלס | סדרת טלוויזיה |
| 1977 |  | Miss Jones and Son | קרול | בפרק "Baby Talk" |
| 1978 | ברני | Bernie |  | סדרת טלוויזיה |
| 1978 |  | Whodunnit? | חברת פאנל | סדרת טלוויזיה |
| 1978–1989 |  | Give Us A Clue | מתמודדת | שעשועון |
| 1978 |  | The Morecambe & Wise Show | קריינית / לולה | בפרק "Eric & Ernie's Xmas Show 1978" |
| 1978–1979 |  | Rings on Their Fingers | דירדרי |  |
| 1979 | הספיישל של דיק אמרי | The Dick Emery Special | תפקידים שונים |  |
| 1979 |  | Leslie Crowther's Scrapbook | תפקידים שונים | סדרת טלוויזיה |
| 1979, 1982 ו-1986 |  | 3-2-1 |  | שעשועון |
| 1980 |  | Robin's Nest | אטאלנטה | בפרק "Just an Old-Fashioned Girl" |
| 1980 |  | Life Begins at Forty | ג'יל סימפסון | סדרת טלוויזיה |
| 1980 |  | The Crowther Collection | תפקידים שונים |  |
| 1980 |  | The Dick Emery Hour | תפקידים שונים |  |
| 1980 | המופע של אלן סטיוארט | The Allan Stewart Show |  |  |
| 1980–1981 |  | The Kenny Everett Video Show | קרלה |  |
| 1980–1982 |  | Keep It in the Family | גברת מורגן / אישה בחבר מושבעים | סדרת טלוויזיה |
| 1981 | המופע של ג'ים דייווידסון | The Jim Davidson Show |  |  |
| 1981 |  | The Kenny Everett Video Cassette | קרלה |  |
| 1983 |  | All for Love | האישה | בפרק "Down at the Hydro" |
| 1984 |  | The New Statesman | אניד ואנס |  |
| 1984 |  | The Steam Video Company | תפקידים שונים |  |
| 1986 | סמית' וג'ונס | Smith & Jones | תפקידים שונים |  |
| 1986 |  | Super Gran | ונדי ויפלאש | בפרק "Supergran and the World's Worst Circus" |
| 1988 |  | Bad Boyes | בוני | בפרק "In Danger" |
| 1991 | בני היל: Unseen | Benny Hill: Unseen | תפקידים שונים | סרט טלוויזיה |
| 1992 |  | Don't Tell Father | סטלה ויפל | סיטקום |
| 1995 | מה יגידו השכנים? | Keeping Up Appearances | ויולט |  |
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 1973 | O Lucky Man! | בקי |  |
| 1973 | Love Thy Neighbour | בטי |  |
| 1975 | The Sexplorer | מנהלת חנות | שם הפצה נוסף: "The Girl From Starship Venus" |
| 1977 | Stand Up, Virgin Soldiers | גלאם |  |
| 1981 | If You Go Down in the Woods Today | אישה |  |
| 1984 | Gabrielle and the Doodleman | מכשפה רעה |  |
| 1984 | Bloodbath at the House of Death | אחות |  |
הערות שוליים

1 2  "Unsung Heroines". musical-theatre.net. אורכב מ-המקור ב-21 ביולי 2013. נבדק ב-10 במאי 2013. {{cite web}}:  (עזרה)
↑  Ross, Robert (1999). Benny Hill: merry master of mirth; the complete companion. London: Batsford. p. 122. ISBN 978-0-7134-8422-9. נבדק ב-17 בינואר 2011. {{cite book}}:  (עזרה)
| --- | --- |
בקרת זהויות :  BnF: cb141696677 (data)  ISNI: 0000 0003 7198 2016  VIAF: 69139386   WorldCat (עם VIAF): 69139386
אלמוגית

| אלמוגית |
| --- | --- |
 אלמוגית הקקאו (Stegastes variabilis)
מיון מדעי
ממלכה:: בעלי חיים
מערכה:: מיתרניים
מחלקה:: מקריני סנפיר
סדרה:: דקראים
משפחה:: שוניתיים
שם מדעי
 Pomacentridae
דג הניאון מטימור המזרחית
Pomacentrus chrysurus
אלמוגית הוא כינוי לדגים ממשפחת השוניתיים ללא הסוגים Amphiprion ו-Premnas המכונים דגי ליצן. הם עשויים לגדול לאורך של עד 30 ס"מ ויותר. בעוד רובם דגי מים מלוחים, ישנם מינים החיים במורדות הנחלים במים מתוקים. לאלמוגית בדרך כלל צבעים בהירים ובולטים.
חלק ממיני האלמוגית חיים באזורים בעלי מזג אוויר ממוזג כמו דגי הגריבלדי, הזן המתקיים באוקיינוס השקט לאורך חופי דרום קליפורניה ומקסיקו.
בטבע, מין אלמוגית כושית Stegastes nigricans מצמיחה אצות סיביות. כך גם אלמוגיות באוקיינוס ההודי והשקט, לחופי הודו והודו-סין מגדלות סוגי אצה אדומה. היום האלמוגית היא הדג היחיד הידוע למדע העוסק בגידול עצמי במעין "חקלאות". האלמוגית גם ידועה כתוקפנית, בייחוד אלמוגית הדומינו הדו-נקודתית.
סוגים

סוג ומין יחיד Acanthochromis polyacanthus
Altrichthys
כרומית (Chromis)
Azurina
דפדופון (Dascyllus)
סוג ומין יחיד Lepidozygus tapeinosoma
דפדוף (Abudefduf)
דפדופית (Amblyglyphidodon)
Amblypomacentrus
סוג ומין יחיד Cheiloprion labiatus
Chrysiptera
Dischistodus
סוג ומין יחיד Hemiglyphidodon plagiometopon
סוג ומין יחיד גריבלדי (Hypsypops rubicundus)
סוג ומין יחיד Mecaenichthys immaculatus
Microspathodon
Neoglyphidodon
שוניתית (Neopomacentrus)
סוג ומין יחיד Nexilosus latifrons
Parma
דפדופונית (Plectroglyphidodon)
שוניתן (Pomacentrus)
Pomachromis
Pristotis
סוג ומין יחיד Similiparma hermani
ריפנית (Stegastes)
סוג ומין יחיד ספירן (Teixeirichthys jordani)
מזון

אלמוגיות חקלאיות הן בעלות שטח שליטה (טריטוריה), ומרחיקות בעלי חיים אחרים משטחי גידול האצה שלהן. הן ניזונות מסרטנים זעירים, מיצורים ימיים זעירים, ומאצות. הן "מעשבות" את שטחי הגידול, ומתירים רק לסוגים מסוימים של אצות לצמוח ולהתפתח. הן תוקפות צוללנים הנכנסים לשטחן, ללא חת.
ליקוט

אלמוגית הדומינו Dascyllus albisella עוסקת מעל ל-85% משעות היום בלקט. הפרטים הגדולים יותר באוכלוסייה, מחפשים את מזונם גבוה יותר בעמודת המים. רוב האלמוגיות ניזונות בעיקר מחסילונים ומשטרגליים. לזכרים קיבה קטנה יותר בעונת ההשרצה, לעומת הנקבות, בעקבות השימוש הרב בפעולות ראווה עבור הזווג ובשמירה על הקן. 
ככל שעוצמת הזרימה יורדת, עולות האלמוגיות גבוה יותר במים, שם ריכוז היצורים הזעירים גדול יותר, ולכן מזונם מצוי ביתר קלות. כשהזרם גובר, הם נוטים לרדת ולחפש מזון דווקא בתחתית עמודת המים, ואז גם קצב התזונה גדול יותר.
הדגים הקטנים יותר נשארים קרוב יותר לשטחי הגידול שלהם, ויש המשערים שהסיבה לכך, לחץ הטריפה מצד דגים האוכלים אלמוגיות.
תחום מחיה

אלמוגית שלש-הנקודות Stegastes planifrons שומרת על שטחה בקנאות רבה, ותוקפת כל פולש. הנקבות עוזבות לזמן מה את חלקתן בעונת ההשרצה, על מנת להטיל את ביציהן בשטחי הזכרים. תנועה מוגברת זו מגדילה את הסיכון לחייהן, ולכן בוקעות וחיות יותר נקבות מאשר זכרים בכל מחזור רבייה. זכרי האלמוגית מגינים על צברי הביצים עד שהדגיגים בוקעים מהן, על ידי שחיה בתנועה מעגלית סביב הקן. הזכרים מתחרים האחד בשני על שטחי הרבייה. זכרים חלשים יותר נאלצים לנדוד לאזורים פחות מניבים, והצלחת זיווגם קטנה יותר. ישנם המוגלים מכל שטח שהוא, וחיים בקבוצה "צפה", ללא שטח. דגים אלו אינם משתתפים בתהליך הרבייה, ומצויים יותר בסכנת ציד וטריפה. אך הם עשויים לתפוש שטח שננטש, ולהפוך לדגים "פעילים" בחברה.
אלמוגית הערב Stegastes adustus מבלה את רוב חייו באזור הקטן מ-60 סמ"ר. שטח זה משמש לה כמקור לנקודות מסתור, תזונה, ואזור רבייה. דגים הנתונים באזור שאינו מוצלח מבחינתם, לעיתים קרובות מנסים לעבור לשטח אחר, מוצלח יותר, וכך בעלי "אחוזה" צריכים כל הזמן להציג נוכחות. עצמת המריבות על אזורי מחיה, קשורה בדרך כלל באיכות אזור המחיה הנדון.
התנועה מחוץ לאזור המחיה, הנקראת "סיורים" מצויה מאוד, ואלו יכולים להגיע עד 16 מטר ויותר. ישנן שלושה סוגי סיורים. הקצר ביותר הוא לצורך ליקוט מזון. הארוכים יותר קשורים בחיפוש בן או בת זוג וברבייה, וסיורים של דגים ללא שטח מחיה (ולכן ללא מזון וללא אפשרות רבייה) עסוקים בחיפוש אחר שטח מחיה משלהם.
חיזור ובחירת בני זוג

במין Stegastes partitus, הנקבות בוחרות את בן זוגן על פי עוצמת החיזור בלבד, ולא על פי גודל - שכן הפלישה לשטחי הרבייה מתרחשת בדרך כלל בלילה כשהזכרים נוטשים את משמרתם.
הזכר מבצע 'קפיצת סימון' - עולה בעמודת המים, ויורד בה במהירות. קפיצת הסימון כוללת שחייה מהירה, והנקבה בוחרת את הזכר המרבה להציג עוצמה מהירות ונחישות, על פי צלילים מהדהדים המופקים מהזכר בעת השחייה המהירה מטה.
באלמוגית בוגרגורי Stegastes leucostictus הזכרים מחזרים אחר נקבות גדולות. גודל הנקבות קשור גם לגודל הרחם, ולפוריות גבוהה יותר. מחקרים הראו שלנקבות גדולות יותר יש מספר ביצים רב יותר.
רבייה

הפרטים במין stegastes partitus, הם פוליגמיים ומתרבים עם יותר מנקבה אחת בעונה, לעיתים תוך חיזור אחר מספר נקבות בו זמנית. בין המינים הללו, הברירה הטבעית ההתפתחותית מעדיפה את הזכרים המתחילים בחיזור מוקדם ככל שניתן בעונת ההשרצה, אפילו אם תטולת הביצים המוצלחים יותר, היא בעונה מאוחרת יותר. נקבות בוחרות את הזכר איתו היא תזדווג על פי איכות שטח המחיה שלו, כולל אזורי מסתור החיוניים להן כנגד טריפה, והנקבות בוחנות את התאמת השטח בטרם יטילו את הביצים שם.
רבייה > השפעת המרחק על ההשרצה

במין אלמוגית כושית Stegastes nigricans נקבות בדרך כלל מתרבות עם זכר בודד בכל בוקר בעונת ההשרצה. עם שחר, הן מבקרות בשטח המחיה של הזכר על מנת להשריץ. המרחק לשטחו של הזכר משפיעה על מספר הביקורים של הנקבה. במרחקים קצרים, הנקבה חוזרת לביקורים רבים, ובכל פעם תשריץ מעט מהוולדות, ואילו במרחק גדול, היא עשויה להשריץ את כל הוולדות בפעם אחת. התנהגות שונה זו מוסברת כניסיון להפחית את הזמן שהנקבה מחוץ לשטחה היא על מנת למנוע פלישת גורמים זרים, שיאכלו או יקלקלו את גידוליה, וכן למנוע "כובשים" בעת העדרה. בנוסף, אם עזיבת שטחה, היא נתונה יותר לסכנת תקיפה וטריפה, סכנה הגדלה ככל שהמרחק משטחה גדל.
אכילת ביצי עצמו (קניבליזם דגיגי)

זכר אלמוגית קורטז (Stegastes rectifraenum) אוכל את בני מינו. מחקרים הראו שדג זה מחסל בעצמו כרבע מתטולת הביצים שלו. הזכרים אוכלים תטולות אם הן קטנות מהרגיל, וכן אלו שבשלבים מוקדמים של התפתחות. נקבות האלמוגית נוטות להטיל את ביציהן ליד זכרים ששומרים על ביצים מתטולה חדשה, שיהוו תחרות לביציה שלה. התנהגות הזכרים מוסברת כהתאמה למצב של תטולה שאינה שווה את ההשקעה ההורית בה.
מחקר

נערכו מחקרים רבים ומעמיקים בנוגע לרביית האלמוגיות, תהליך החיזור, בחירת בני הזוג, דאגת ההורים, ואכילת הצאצאים.
בשנת 2011 עבודתה של ד"ר ליזה לובל בריף ג'ונסטון, על השפעת זיהום PCB על אלמוגית אבודפדוף (Abudefduf sordidus) הראתה שניתן להשתמש בשינויים תוך רחמיים על מנת לכמת זיהום ימי, ולזהות אזורים מזוהמים או נקיים מזיהום בעזרתם.
בשבי

בעלי אקווריומים משתמשים באלמוגית על מנת לייצב אקווריום חדש. לאחר מילוי המים הראשוני באקווריום מכניסים את האלמוגית, והיא מסייעת לייצוב מחזור החנקן ("סייקל") באקווריום. יש המתנגדים לשיטה זו בשל הסבל שהיא גורמת לדג.
הערות שוליים

↑  מרכז ביומד
↑  ריפי אלמוגים - ערים תת-ימיות (אנגלית) 2002 ריצ'רד צ' מורפי, הוצאת דרווין, עמ' 29, מסת"ב 0-87850-138-X
↑  מאמר יחסי תזונה תלויי הסביבה של אלמוגית הדומינו, דוד א' מן, 2007, ירחון קופאה (דגים) כרך 3, עמוד 566-576
↑  הירחון לחקר החי הימי וסביבתו (אנגלית), כרך 34, עמודים 197-213
↑  ירחון התנהגות (אנגלית), פאול יון ברטלס, תנועות טריטוריאליות של אלמוגית אופצנטרוס 1984, כרך 91, עמודים 312-322
↑  ירחון מדע הסביבה ההתנהגותי (אנגלית) מאמר: חיזור כסמן לכנות איכות ההורות בזכר אלמוגית שני-צבעים Stegastes partitus יוחנן ג' קובאץ', 1991, כרך 2 עמודים 295-300
↑  מאמרו של דוד מן, לעיל
↑  מ' איצקוביץ, מ' דראוד וי"ל ברנס, מ' הלי, מה חשיבות בחירת בן הזוג של אלמוגית בוגרגורי? (אנגלית) בירחון ירחון למדעי סביבה התנהגותית ומדעי החברה והחיים, 1998 כרך 42 עמודים 149-155
↑  ירחון התנהגות בעלי חיים 1981, מיכאל צ' שמייל, ברירה זיווגית והצלחה רבייתית בזכרים של אלמוגית שני-צבעים Eupomacentrus partitus, כרך 29, עמודים 1172-1184
↑  הירחון למדעי סביבה התנהגותית ומדעי חברה וחיים (אנגלית), קרינו קנג'י, גמישות בביקורי השרצה של נקבת האלמוגית הכושית Stegastes nigricans, שנת 1997 כרך 41, עמודים 55-59
↑  כריסטופר ו פטרסון, קניבליזם בבני מינו של אלמוגית קורטז (אנגלית), ירחון 'התפתחות', 1989, כרך 43, עמודים 158-168
↑  הכנס ה-30 של האקדמיה האמריקנית למדעים תת-ימיים, באי דופין (אנגלית), קאוויאר רעיל: שימוש ברחם דגים כדי לעקוב אחר השפעות מזהמים (2011)
Amblyglyphidodon indicus
Parma microlepis
גריבלדי.
Altrichthys azurelineatus
Dischistodus fasciatus
ארמון סנגוב

קבלת פנים שערכו ניקולאה צ'אושסקו והצמרת הקומוניסטית של רומניה בחזית ארמון סנגוב
ארמון סנגוב (ברומנית: Palatul Snagov) הוא ארמון ברומניה, על חוף אגם סנגוב, ששימש בתקופות שונות את הנסיך ניקולאה (בונה הארמון), יון אנטונסקו וגאורגה גאורגיו-דז'.
הארמון נבנה בשנות השלושים של המאה העשרים על ידי האדריכלית הנרייטה דלאוורנצ'אה להזמנתו של הנסיך ניקולאה, אח של קרול השני, מלך רומניה. ניקולאה הודח ממעמדו והוגלה מרומניה על ידי אחיו ב-1937 ובהמשך, לאחר שעלה לשלטון, יון אנטונסקו התמקם בארמון. כשהשלטון ברומניה עבר לידי הקומוניסטים ויון אנטונסקו הוצא להורג, גאורגיו-דז' התמקם בארמון עד מותו. לאחר מותו של גאורגיו-דז' תכנן ניקולאה צ'אושסקו להפוך את הארמון למקום כינוס של ממשלת רומניה, אך לשם כך נדרשה הרחבה.
עבודות ההרחבה נערכו בשנות השבעים של המאה העשרים ונמשכו שבע שנים תחת פיקוחו של פרופסור ניקולאה ולדסקו. מהמבנה המקורי נותרו רק המבוא, הפרוזדור והמדרגות. ניקולאה צ'אושסקו השתמש בארמון לצורכי כינוסים וזה היה המקום הראשון אליו נמלט עם פרוץ המהפכה הרומנית (1989). כעת הארמון מנוהל בידיים פרטיות ואולמותיו משמשים לכנסים, אירועים וחגיגות לכל המזמינים ומשלמים. בספטמבר 2012 נערכה בארמון חתונת בתו הצעירה של נשיא רומניה, טראיאן בססקו
אפורה

אַפּוּרֶה (בספרדית: Apure) היא אחת מ-23 המדינות המרכיבות את ונצואלה. המדינה, הנמצאת במערב ונצואלה, גובלת בטאצ'ירה, בברינס ובגואריקו בצפון, בבוליבר במזרח, באמסונאס בדרום, ובקולומביה בדרום ובמערב.
המדינה משתרעת על שטח של 76,500 קילומטרים רבועים. במדינה מתגוררים 459,025 תושבים (נכון ל-2011). בירתה והעיר הגדולה ביותר בה היא סן פרננדו דה אפורה.
היסטוריה

הספרדים הגיעו לאזור במאה ה-17, כבשו אותו והוא נותר בשליטתם עד המאה ה-19.
בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ב-1856 נוצרה באזור פרובינציית אפורה.
ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת אפורה. בעשורים שלאחר מכן המדינה פוצלה ואחודה עם מדינות אחרות עד שבתחילת המאה ה-20 מעמדה התקבע בתור מדינה נפרדת.
כלכלה

כלכלת אפורה מתבססת בעיקר על גידול מקנה וחקלאות, הכוללת בין היתר גידול קנה סוכר, שעועית וקקאו.
הערות שוליים

| מדינות ונצואלה |
| --- | --- | --- |
| מדינות | אמסונאס • אנסואטגי • אפורה • ארגואה • בוליבר • ברינס • גואריקו • דלטה אמקורו • ורגאס • טאצ'ירה • טרוחיו • יארקוי • לרה • מונגס • מירנדה • מרידה • נואבה אספרטה • סוליה • סוקרה • פורטוגסה • פלקון • קוחדס • קרבובו |  |
| ישויות פדרליות נוספות | הדפנדנסיות הפדרליות • מחוז הבירה |  |
| --- | --- |
בקרת זהויות :  MusicBrainz: 52b6f959-14d1-4937-85b4-9e270245480b  NKC: ge491159
אריוגלה

אַרֶיוֹגַלַה (בליטאית: Ariogala, בפולנית: Ejragoła, ברוסית: Эйрагола, ביידיש: אייראגאלע, וגם: ראגולה) היא עיירה במחוז קובנה בליטא, על גדת הנהר דוביסה, מרכז מנהלי ודתי והיישוב השני בגודלו במחוז משנה ראסייני.
אריוגלה היא מהיישובים העתיקים ביותר בליטא, ומוזכרת במסמכים משנת 1252, מסמכים המתעדים את הפגיעות שספג היישוב במסעי הצלב. במאה ה-14 הייתה בנויה במקום טירת עץ. לאחר קרב גרונוולד עלתה חשיבותה הכלכלית של העיירה. היא הוכרזה כעיר ונבנתה בה כנסייה. עם חלוקת פולין השלישית, ב-1795, בוטל מעמד העיר של היישוב. למרות אובדן העצמאות הליטאית והכפפת היישוב לאימפריה הרוסית, נבנו ביישוב מספר בתי ספר, כנסייה (שנהרסה בשלהי מלחמת העולם השנייה, ב-1944, עם התקדמות הכוחות הסובייטיים) ומוסדות ציבור נוספים. כיום קיימת ביישוב כנסייה בסגנון הנאו-בארוק וכן מספר בתי חרושת לבטון וטקסטיל.
יהודי אריוגלה

בשנת 1897 היוו יהודי העיירה, 70% מכלל תושבי העיירה. לפני מלחמת העולם השנייה חיו באירגולה כ-500 יהודים. בעיירה היו מוסדות חינוך ותרבות יהודיים ופעלו בה תנועות נוער ציוניות. 
עם פלישת גרמניה לברית המועצות ביוני 1941, רצחו לאומנים ליטאים אישי ציבור יהודים בעיירה. בעיירה הוקם גטו ויהודיו נרצחו באוגוסט ובספטמבר 1941 עם יהודי עיירות סמוכות, בידי שוטרים ליטאים וגרמנים.
רבי אברהם אחי הגר"א
רבי משה מרדכי קצנלנבוגן
רבי אליהו ראגולער
רבי בנימין רבינוביץ'
רבי שמואל רפפורט
רבי אברהם עבר יפה
רבי צבי יהודה רבינוביץ' תאומים
מלבדם גרו בעיר למדנים רבים שחלקם שימשו כר"מים וראשי ישיבה בישיבות ליטא וכרבנים בליטא ובארצות הברית.
אריולה

| --- | --- |

 נתונים כלליים
 סוג:  חברת תקליטים
 מייסדים:  ריינהרד מוהן 
 תקופת הפעילות:  1958–הווה (כ־66 שנים)
 חברת אם:  סוני מיוזיק אנטרטיינמנט
 מיקום המטה:  מינכן 
 מוצרים עיקריים:  תקליטים • תקליטורים
  
 www.ariola.de
 
אריולה (באנגלית: Ariola) שהייתה ידועה בשמות אריולה רקורדס, אריולה-יורודיסק ו-BMG אריולה (באנגלית: Ariola Records,‏ Ariola-Eurodisc ו-BMG Ariola) היא חברת תקליטים שהוקמה על ידי סוני מיוזיק אנטרטיינמנט בשנת 1958. דרך החברה, יצאו בעיקר אלבומים ושירים בסגנון פופ, רוק קל, לטיני וכולי.
חברת התקליטים אריולה-יורודיסק GmbH נוסדה בשנת 1958 כמפיצה של עיקר המוזיקה של ברטלסמן.
רקע והיסטוריה

אריולה רכשה גם את אריסטה רקורדס וגם את חברת התקליטים הגרמנייה המתחרה הנסה רקורדס ב-1979. בעליה מכרו 50% מאריסטה ל-RCA רקורדס ב-1983; לאחר מיזם משותף קצר בין RCA ואריולה, RCA נרכשה על ידי ג'נרל אלקטריק שמכרה מיידית את חלקה של RCA במיזם בחזרה לאריולה. לאריולה אמריקה הייתה גם חברת תקליטים מקבילה בשם אושן רקורדס, שכללה בצוות האמנים שלה את השחקנית/בדרנית אן-מרגרט ופעלה בשנים 1979–1980. במהלך שנות ה-80 הוקמה חברה בת נוספת בשם אריולה-סופט.
בהוצאת אריולה יצאו שירים ואלבומים של אמנים כגון גלוריה טרווי, מודרן טוקינג, סי. סי. קאץ', ג'נט, ויה קון דיוס ואדריאנו צ'לנטנו.
הערות שוליים

1 2 3 4  Ariola - Offizielle Homepage, www.ariola.de
| --- | --- |
בקרת זהויות :  NLI: 987007318072005171  MusicBrainz: b6d68d43-4939-4d76-b0d7-ef855d9f3e6e  NKC: ko2002151677  VIAF: 141178618   WorldCat (עם VIAF): 141178618
אצטדיון אל קמפין

| --- | --- |

אצטדיון אל קמפין מבחוץ
 מיקום:  בוגוטה, קולומביה
 קואורדינטות:  4°38′45″N 74°04′39″W﻿ / ﻿4.6458888888889°N 74.0775°W﻿ / 4.6458888888889; -74.0775
 תקופת הפעילות:  10 באוגוסט 1938 – הווה (86 שנים)
 שופץ:  2011
 עלות הבנייה:  40,000,000 דולר
 בעלים:  עיריית בוגוטה
 מפעיל:  I.D.R.D
 משטח:  דשא
 קבוצות:  מיונאריוס אינדפנדיינטה סנטה פה
 מושבים:  36,343
 ממדי משטח:  105X68 מטר
  מפת מיקום  מפה מפורטת   (למפת בוגוטה מוגדלת) אצטדיון אל קמפין(למפת בוגוטה רגילה) אצטדיון אל קמפין  he tabBackground:;tabBorder:#aaa;defaultTab:0;
 
אצטדיון נמסיו קמאצ'ו אל קמפין (בספרדית: Estadio Nemesio Camacho El Campin) הוא אצטדיון כדורגל בעיר בוגוטה שבקולומביה, אשר מונה 36,343 מקומות ישיבה, דבר ההופך אותו לאצטדיון הרביעי בגודלו במדינה אחרי אצטדיון מטרופוליטאנו רוברטו מלנדס שבברנקייה, אצטדיון פלמסקה שבקאלי ואצטדיון אטנאסיו חירארדוט שבמדיין. האצטדיון משמש בתור מגרשן הביתי של קבוצות מיונאריוס ואינדפנדיינטה סנטה פה ולעיתים רחוקות גם של לה אקידד.
האצטדיון הוקם ב-10 באוגוסט 1938 ותכולתו הייתה 10,000 מקומות. המניע להקמה היו המשחקים הבוליבאריאנים, שנערכו לראשונה בבוגוטה ובקראקס. עם השנים האצטדיון עבר הרחבה וכאשר היה ללא מקומות ישיבה מסומנים, הכיל לעיתים 50,000 ואף 60,000 צופים בשיאו, כגון בגמר הקופה אמריקה 1975. ב-2011 עבר שינוי נוסף לקראת המונדיאליטו שנערך בקולומביה ולפי הרישומים של פיפ"א, התכולה הסופית של האצטדיון היא 36,343 מקומות. השדרוג עלה כ-15 מיליון דולר.